แขวงบางมด (เขตจอมทอง)

บางมด เป็นท้องที่การปกครองระดับแขวงที่มีพื้นที่มากที่สุดในเขตจอมทอง กรุงเทพมหานคร สภาพพื้นที่โดยทั่วไปเป็นแหล่งที่อยู่อาศัย และเป็นที่ตั้งสำนักงานเขตจอมทอง

 ที่ตั้งและอาณาเขต 

แขวงบางมดมีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับแขวงจอมทอง (เขตจอมทอง) มีคลองวัดกก คลองบางมด คลองลัดเช็ดหน้า คลองบางขุนเทียน (คลองตรง) คลองขวาง ถนนพระรามที่ 2 คลองข้างวัดนาคนิมิตร ลำรางสาธารณะ และถนนพระรามที่ 2 เป็นเส้นแบ่งเขต
 ทิศตะวันออก ติดต่อกับแขวงบางปะกอก (เขตราษฎร์บูรณะ) มีถนนสุขสวัสดิ์และคลองบางปะแก้วเป็นเส้นแบ่งเขต
 ทิศใต้ ติดต่อกับแขวงบางปะกอก (เขตราษฎร์บูรณะ) แขวงบางมด (เขตทุ่งครุ) และแขวงท่าข้าม (เขตบางขุนเทียน) มีคลองยายจำปี คลองกอไผ่ขวด ลำรางสาธารณะ คลองบางมด และคลองตาสุกเป็นเส้นแบ่งเขต
 ทิศตะวันตก ติดต่อกับแขวงท่าข้าม เขตบางขุนเทียน มีคลองบัว (คลองตาเปล่ง) เป็นเส้นแบ่งเขต

 การคมนาคม 
ถนนสายหลักในพื้นที่แขวงบางมด ได้แก่
 ถนนพระรามที่ 2
 ถนนสุขสวัสดิ์
 ทางพิเศษเฉลิมมหานคร
ส่วนถนนสายรองและทางลัด ได้แก่
 ถนนพุทธบูชา
 ถนนจอมทองบูรณะ
 ถนนอนามัยงามเจริญ (ซอยพระรามที่ 2 ซอย 47 เดิม)
 ซอยพระรามที่ 2 ซอย 28 (วัดสีสุก / รัตนกวี) 
 ซอยพระรามที่ 2 ซอย 33 (วัดยายร่ม)

 อ้างอิง 

บางมด